62022CO0416_INF
Διάταξη του Δικαστηρίου (δέκατο τμήμα) της 19ης Ιουλίου 2023 –EDP (Φορολόγηση της εμπορίας τίτλων)
(υπόθεση C‑416/22) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Οδηγία 2008/7/ΕΚ – Άρθρο 5, παράγραφος 2 – Έμμεσοι φόροι επιβαλλόμενοι επί των συγκεντρώσεων κεφαλαίων – Τέλος χαρτοσήμου επί των υπηρεσιών διάθεσης ομολογιών, δημόσιων προσφορών εγγραφής για την αγορά μετοχών και προσφορών επαναγοράς ομολογιών στην αγορά»
1.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Πράξεις οι οποίες δεν υπόκεινται σε έμμεσο φόρο – Έκδοση και θέση σε κυκλοφορία ομολογιών ή άλλων διαπραγματεύσιμων τίτλων – Έννοια των «συναφών διατυπώσεων» – Υπηρεσίες χρηματοοικονομικής διαμεσολάβησης που συνίστανται στη δημοσίευση προσφορών επαναγοράς ή αγοράς ομολογιών, στη διάθεση στην αγορά και στην εγγραφή για αγορά νέων ομολογιών καθώς και στην εγγραφή για αγορά νέων μετοχών με σκοπό την αύξηση του μετοχικού κεφαλαίου – Δεν εμπίπτουν
(Οδηγία 2008/7 του Συμβουλίου, άρθρο 5 § 2, στοιχείο βʹ)
(βλ. σκέψεις 28, 29)
2.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Πράξεις οι οποίες δεν υπόκεινται σε έμμεσο φόρο – Έκδοση και θέση σε κυκλοφορία μετοχών ή ομολογιών – Έννοια – Υπηρεσίες χρηματοοικονομικής διαμεσολάβησης στην αγορά μετοχών ή ομολογιών που αποτελούν αναπόσπαστο μέρος μιας συνολικής πράξης συγκέντρωσης κεφαλαίων – Εμπίπτουν
(Οδηγία 2008/7 του Συμβουλίου, άρθρο 5 § 2, στοιχεία αʹ και βʹ)
(βλ. σκέψεις 34, 35)
3.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Φόροι και φόρος προστιθέμενης αξίας – Φόρος επί της μεταβίβασης κινητών αξιών – Επαναγορά ομολογιών που ισοδυναμεί με την αποπληρωμή δανείου συναφθέντος υπό μορφή έκδοσης ομολογιών – Αδυναμία εφαρμογής του φόρου – Αγορά ομολογιών που δεν οδηγεί στην οριστική διαγραφή του χρέους το οποίο αυτές αντιπροσωπεύουν – Δυνατότητα εφαρμογής του φόρου
(Οδηγία 2008/7 του Συμβουλίου, άρθρο 6 § 1, στοιχείο αʹ)
(βλ. σκέψεις 36, 37)
4.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Πράξεις οι οποίες δεν υπόκεινται σε έμμεσο φόρο – Τέλος χαρτοσήμου επί της αμοιβής την οποία εισπράττει τραπεζικό ίδρυμα που παρέχει υπηρεσίες χρηματοπιστωτικής διαμεσολάβησης στην αγορά διαπραγματεύσιμων τίτλων – Δεν επιτρέπεται – Υποχρεωτική προσφυγή στις υπηρεσίες τρίτου εκ μέρους της εταιρίας που εκδίδει τους τίτλους – Δεν ασκεί επιρροή
(Οδηγία 2008/7 του Συμβουλίου, άρθρο 5 § 2, στοιχεία αʹ και βʹ)
(βλ. σκέψεις 42, 43 και διατακτ.)
Διατακτικό
Το Δικαστήριο διατάσσει:
Το άρθρο 5, παράγραφος 2, της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων,
έχει την έννοια ότι:
αντιτίθεται σε εθνική νομοθεσία η οποία προβλέπει την επιβολή τέλους χαρτοσήμου επί της αμοιβής που καταβάλλει κεφαλαιουχική εταιρία σε πλείονα τραπεζικά ιδρύματα στα οποία έχει αναθέσει υπηρεσίες χρηματοοικονομικής διαμεσολάβησης με σκοπό, πρώτον, τη δημοσίευση προσφορών επαναγοράς ή αγοράς ομολογιών συνεπαγόμενων την οριστική διαγραφή του χρέους το οποίο αντιπροσωπεύουν, δεύτερον, τη διάθεση στην αγορά και την εγγραφή για αγορά νέων ομολογιών και, τρίτον, την εγγραφή για αγορά νέων μετοχών με σκοπό την αύξηση του μετοχικού της κεφαλαίου, ανεξαρτήτως του ζητήματος εάν οι εταιρίες που εκδίδουν τους επίμαχους τίτλους έχουν τη νομική υποχρέωση ή επιλέγουν οικειοθελώς να προσφεύγουν στις υπηρεσίες τρίτου.
(
1
)	ΕΕ C 389 της 10.10.2022.